Nafarroako Parlamentuko Mahaiak, 2023ko urtarrilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nuria Medina Santos andreak aurkezturiko galdera, Kattalingune zerbitzuak LGTBI+ pertsonei emandako arretaren inguruko datuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 16an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Nuria Medina Santos andreak, Legebiltzarreko Erregelamenduan ezarritakoaren babesean, honako galdera hau aurkeztu du, Nafarroako Gobernuak idatziz erantzun dezan:

Nafarroako Gobernuaren Kattalingune zerbitzuari buruz berriki ezagututako albisteen harira:

1. LGTBI+ pertsonei emandako arretari buruzko zer datu eman ditu Kattalingune zerbitzuak eremu bakoitzean, eratu zenez geroztik? Datuak ahalik eta xehakatuen egon daitezela eskatzen da.

2. Zer proiektu aurkeztu ditu Kattalingorri elkarteak Kattalingune zerbitzua kudeatzen aritu den urteetan?

3. Zein dira departamentuaren lehentasunak, Kattalingune zerbitzuak bete beharreko gutxieneko eskakizunak finkatzeko orduan?

Iruñean, 2023ko urtarrilaren 12an

Foru parlamentaria: Nuria Medina Santos